"Dikgato tse di Tserweng ke Naga ya United Kingdom (UK) go Tshegetsa Tiro ya Ditheo tse di Disang Tiragatso ya Molao tsa Naga ya Aforika Borwa.1 Kabinete e itumedisitswe ke dikgato tse di tserweng ke UK mo go thusaneng le Aforika Borwa mo go lwantshaneng le bonweenwee ka go tsaya dikgato kgatlhanong le batho ba ba latofadiwang ka bogodu le bonweenwee mo nageng ya rona.2 Mo ntlheng eno Kabinete e itumedisitswe ke dikgato tsa go golega Rre Michael Loma kwa nageng ya UK mabapi le kgetse e a amegang mo go yona mo Aforika Borwa tebang le bogodu le bonweenwee jo bo diragetseng kwa Kusile mme e bile gape e itumedisitswe le ke dikgato tse di amanang le beile ya gagwe tse di gagametseng tse di rebotsweng ke dikgotlatshekelo tsa kwa nageng eo."